《蒙某借示新诗不胜叹服辄妄作五言一首以志欣慕》
宋代·刘敞

元化陶钧外，中枢斗极边。济时俱陟降，均逸暂蕃宣。

近辅城连十，东方骑累千。亲欢主于适，时论老而传。

养志古何有，承颜能浩然。君羹鼎味在，綵服衮衣联。

德表真希世，天伦略比肩。名今万石最，学肯一经专。

相戒南陔养，赓歌棠树篇。埙篪盛迭奏，金玉烂相鲜。

锡类迂深眷，怀归私自怜。一闻诗礼意，特悟昔人贤。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。